La poeta Mississipi escenifica 'Teoría general del amor y los cortes de pelo' en el Casal Jove del Port de Sagunt
15 de febrer 2024

_Teoría general del amor y los cortes de pelo_ és un espectacle interpretat per la poeta escènica Mississipi (Marta Fornés) que reflexiona des d'una perspectiva crítica i humorística sobre el concepte de l'amor. L'actuació artística està programada per a dissabte que ve, 17 de febrer, a les 19:30 hores en el Casal Jove del Port de Sagunt.

Si bé este espectacle organitzat pel departament de Joventut i Infància està orientat a un públic juvenil de a partir de 16 anys, el contingut del mateix pot arribar a ser interessant per a qualsevol persona. L'accés a _Teoría general del amor y los cortes de pelo_ és gratuït, però per a assistir és necessari reservar una entrada a través del següent enllaç: [Entrades per a Teoria General de l'Amor i les tallades de cabells (notikumi.com)](https://www.notikumi.com/channel/casal-jove/2024/2/17/teoria-general-del-amor-y-los-cortes-de-pelo).

_Teoría general del amor y los cortes de pelo_ és una història de l'amor i el desig des d'Adam i Eva fins a Tinder, passant pels _gymbros_ de l'Antiguitat, els joglars donant la xapa amb la guitarreta per a lligar, el gust de l'amor tòxic del Romanticisme i l'herència de les pel·lícules Disney. Esta actuació escrita pel saguntí Alberto Torres Blandina compta amb poemes, cançons i un parell de confessions.

La poeta escènica i escriptora Mississipi (Marta Fornés) va guanyar el _Poetry_ _Eslam València_ del 2017-2018 i va aconseguir el quart lloc en el mateix concurs a escala nacional. Així mateix, és coautora de la novel·la _Taller de chapa i pintura_ i ha interpretat recitals de poesia en el Viña Rock i la plaça de bous de València.

Per la seua banda, l'escriptor saguntí Alberto Torres Blandina ha publicat diverses novel·les que han sigut traduïdes a cinc idiomes i en 2022 va rebre una menció especial en els Premios Ondas pel pòdcast _Diles que mi vida fue maravillosa_.

![](/media/fxil0jey/teoria-general-amor2_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/la-poeta-mississipi-escenifica-teoria-general-del-amor-y-los-cortes-de-pelo-en-el-casal-jove-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-poeta-mississipi-escenifica-teoria-general-del-amor-y-los-cortes-de-pelo-en-el-casal-jove-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-poeta-mississipi-escenifica-teoria-general-del-amor-y-los-cortes-de-pelo-en-el-casal-jove-del-port-de-sagunt/ "Linked In")
*   [](mailto:?body=https://aytosagunto.es/va/actualitat/la-poeta-mississipi-escenifica-teoria-general-del-amor-y-los-cortes-de-pelo-en-el-casal-jove-del-port-de-sagunt/)